HU Az Európai Unió Hivatalos Lapja C 25/6

A Szerződés 87. és 88. cikkének a mezőgazdasági termékek előállításával foglalkozó kis- és középvállalkozásoknak nyújtott állami támogatásokra történő alkalmazásáról szóló és a 70/2001/EK rendeletet módosító 1857/2006/EK bizottsági rendelet értelmében nyújtott állami támogatásokról adott tagállami tájékoztatás összefoglalása

(2009/C 25/03)

Támogatás száma: XA 341/08

Tagállam: Dánia

A támogatási program megnevezése vagy az egyedi támogatásban részesülő vállalkozás neve: Veterinær assistance

Jogalap: Lov om administration af Det Europæiske Fællesskabs forordninger om markedsordninger for landbrugsvarer m.v. (Bemyndigelsesloven), jf. lovbekendtgørelse nr. 297 af 28. april 2004

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 850 000 DKK

A támogatás maximális intenzitása: 100 %

A végrehajtás időpontja: Az a nap, amelyen a mentességi kérelem regisztrációs számát a Bizottság Mezőgazdasági és Vidékfejlesztési Főigazgatóságának honlapján közzéteszik

A program, illetve az egyedi támogatás nyújtásának időtartama:

A támogatás célja: A program célja:

állat-egészségügyi segítségnyújtás és ismeretátadás a baromfitenyésztők számára,

állat-egészségügyi tanácsadás és egyéb segítségnyújtás a Det Danske Fjerkræraad (a dán baromfitanács) és más baromfi-ágazati szervezetek számára,

a baromfitenyésztés elősegítése érdekében a legújabb állat-egészségügyi ismeretek terjesztése és alkalmazása.

Állandó vagy rendszeres állat-egészségügyi szolgáltatások nyújtására nem adható támogatás.

A támogatás végső kedvezményezettjei a baromfitenyésztők, a programban csak kis- és középvállalkozások vehetnek részt.

A támogatást az 1857/2006/EK rendelet 15. cikke (2) bekezdésének c) pontjával összhangban, tanácsadási szolgáltatások költségeivel kapcsolatban nyújtják

Az érintett ágazat(ok): Baromfiágazat

A támogatást nyújtó hatóság neve és címe:

Fjerkræafgiftsfonden Axeltorv 3 DK-1609 Copenhagen V

Internecím: http//www.poultry.dk/ddf/fa.nsf/B2009T.pdf?openfileresource

Egyéb információk: A támogatás nem terjed ki a baromfibetegségek kezelésére vagy megelőzésére, az ezekkel kapcsolatos költségeket a tenyésztők viselik

Támogatás száma: XA 351/08

Tagállam: Olaszország

Régió: Regione Autonoma Friuli Venezia Giulia

A támogatási program megnevezése vagy az egyedi támogatásban részesülő vállalkozás neve: Regime di aiuto: Bando per la concessione di contributi in conto capitale alle imprese agricole della Provincia di Trieste per l'adozione di interventi di miglioramento ed ammodernamento aziendale

Jogalap: Determinazione presidenziale della Camera di commercio di Trieste n. 9 dell'11 settembre 2008

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 300 000 EUR

A támogatás maximális intenzitása: A támogatás intenzitása az 1857/2006/EK mentesítési rendelet 4. cikkében szereplő tevékenységekre vonatkozóan rögzítettek szerint alakul.

A támogatás maximális intenzitása a támogatható kiadások 60 %-áig terjed

A végrehajtás időpontja: Attól az időponttól kezdődően, hogy a Bizottság Mezőgazdasági és Vidékfejlesztési Főigazgatóságának honlapján közzéteszik a mentességi kérelem azonosító számát

A program, illetve az egyedi támogatás nyújtásának időtartama: 2009. január 1-jétől 2011. január 1-jéig

A támogatás célja: Az 1857/2006/EK rendelet 4. cikke szerint (mezőgazdasági üzemekben végrehajtott beruházások)

Az érintett ágazat(ok): Mezőgazdaság – mezőgazdasági termékek elsődleges előállítása

A támogatást nyújtó hatóság neve és címe:

Camera di Commercio di Trieste Piazza della Borsa, 14 I-34121 Trieste

Internetcím: http://www.ts.camcom.it/WebMagazine/0809_BandoAgricolo.htm

Egyéb információk: —

Támogatás száma: XA 356/08

Tagállam: Spanyolország

Régió: Comunidad Valenciana

A támogatási program megnevezése vagy az egyedi támogatásban részesülő vállalkozás neve: Ayuda Nominativa a favor de la Federación de Cooperativas Agrarias Valencianas (FECOAV), para la coordinación de actuaciones de Técnicos de ATRIAS

Jogalap: PROYECTO DE RESOLUCIÓN, del Secretario Autonómico de Agricultura, Pesca y Alimentación, por la que se concede una ayuda a la Federación de Cooperativas Agrarias Valencianas (FECOAV)

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: A támogatás folyósítása az autonóm körzet költségvetésében szereplő 12.02.01.542.20.4 költségvetési tétel T2122 megnevezése terhére történik, és tervezett összege évi 250 000 EUR.

A támogatási program teljes időtartamára tervezett kiadások összege 1 500 000 EUR

A támogatás maximális intenzitása: A költségek 100 %-a, de legfeljebb évi 250 000 EUR

A végrehajtás időpontja: Attól a naptól kezdődően, hogy az Európai Bizottság Mezőgazdasági és Vidékfejlesztési Főigazgatóságának internetes oldalain közzétették a mentességi kérelem jegyzékszámát

A program, illetve az egyedi támogatás nyújtásának időtartama:

A támogatás célja: A támogatás célja az integrált mezőgazdasági termelés céljából létrehozott „ATRIAS” csoportosulások szakemberei által végzett tevékenység koordinálásának segítése az integrált termelés promóciója, felügyelete és a kapcsolódó tanácsadási szolgáltatások, valamint a károsító szervezetek elleni küzdelem céljából folytatott együttműködés területén.

Az 1857/2006/EK rendelet 15. cikke

Gazdasági tevékenységek statisztikai osztályozása (NACE): 0161: Növénytermesztési szolgáltatás

A támogatást nyújtó hatóság neve és címe:

Conselleria de Agricultura, Pesca y Alimentación C/ Amadeo de Saboya, No 2 E-46010 Valencia

Internetcím: http://www.agricultura.gva.es/especiales/ayudas_agrarias/pdf/FECOAV%20II%20ATRIAs_ADVs.pdf

Támogatás száma: XA 360/08

Tagállam: Németországi Szövetségi Köztársaság

Régió: Freistaat Bayern

A támogatási program megnevezése vagy az egyedi támogatásban részesülő vállalkozás neve: Übernahme der Kosten für den Impfstoff im Rahmen einer Notimpfung gegen Blauzungenkrankheit bei Rindern, Schafen und Ziegen

Bereitstellung von Impfstoff für die Tierhalter

Jogalap: Verordnung zum Schutz gegen die Blauzungenkrankheit (konsolidierte Fassung), geändert durch Artikel 2 der Verordnung vom 22. August 2006 (elektronischer Bundesanzeiger Amtlicher Teil 43 2006 V1), geändert durch Artikel 3 der Verordnung vom 6. Juli 2007 (Bundesgesetzblatt I Seite 1264), geändert durch Artikel 3 der Verordnung vom 21. Dezember 2007 (Bundesgesetzblatt I Seite 3144)

Verordnung über bestimmte Impfstoffe zum Schutz vor der Blauzungenkrankheit vom 2. Mai 2008 (BAnz. 2008 Nr. 67 S. 1599)

A Bizottság 2008. július 24-i határozata a bizonyos tagállamokban előforduló kéknyelv-betegség elleni sürgősségi vakcinázási tervek jóváhagyásáról és a 2007. és 2008. évi közösségi pénzügyi hozzájárulás mértékének megállapításáról

A támogatási program keretében tervezett éves kiadások, illetve a vállalkozásnak nyújtott egyedi támogatás teljes összege: 750 000 EUR

A támogatás maximális intenzitása: Legfeljebb 100 %

A végrehajtás időpontja: A támogatást a támogatási program összefoglaló tájékoztatójának interneten történő közzétételétől kezdődően nyújtják

A program, illetve az egyedi támogatás nyújtásának időtartama: 2008. november 1-jétől 2008. december 31-ig

A támogatás célja: Ahhoz, hogy a kéknyelvbetegség gyors terjedése és ennek következtében a mezőgazdasági üzemek fenyegetettsége elkerülhető legyen, egész Bajorországban gyors, teljes körű sürgősségi vakcinázási kampányt kell végrehajtani: ezért az állatállomány gyors immunizálása mindenekelőtt állami érdek. Ennek kapcsán nemcsak az állatok értékének megőrzése áll a középpontban, hanem elsősorban az érintett állatállomány immunvédelme, valamint a fertőzés terjesztési forrásainak visszaszorítása.

Jelenleg azonban sem az EU-ban, sem Németországban nem áll rendelkezésre engedélyezett oltóanyag a 8-as szerotípus elleni vakcinázáshoz (az engedélyezési eljárások folyamatban vannak). Az állattartóknak nincs lehetőségük az oltóanyag beszerzésére.

A rendelkezésre álló oltóanyag felhasználását azonban lehetővé tette a Szövetségi Fogyasztóvédelmi, Élelmezési és Mezőgazdasági Minisztérium (BMELV) sürgősségi kormányrendelete. A tartományok által lebonyolított, európai szintű pályázati eljárás keretében választották ki azokat az oltóanyagokat, amelyek széles körben alkalmazásra kerülnek. A három szóban forgó oltóanyag biztonságosságának és hatásosságának dokumentálása a Mecklenburg-Vorpommern tartományban elvégzett és a Friedrich-Loeffler-Institut által tudományos szempontból figyelemmel kísért kísérletek keretében történt.

A kedvezményezettek az 1857/2006/EK rendeletnek megfelelően kis- és középvállalkozások.

A támogatás nyújtása nem a kedvezményezetteknek történő közvetlen kifizetés útján, hanem támogatott szolgáltatás formájában történik. A bajor környezetvédelmi, egészségügyi és fogyasztóvédelmi minisztérium átvállalja az oltóanyag költségét és azt az oltóanyag szolgáltatójának fizeti ki.

A támogatás nem érint olyan intézkedéseket, amelyeknek a költségeit a közösségi jognak megfelelően a mezőgazdasági üzemeknek maguknak kell viselniük.

A 2,9 millió szarvasmarha és 500 000 juh/kecske alapimmunizálásához szükséges oltóanyag beszerzési költségének átvétele: az oltóanyag beszerzési költsége körülbelül 5 millió EUR, amelyet az oltóanyag társfinanszírozásának összegével csökkenteni kell.

Az oltóanyag költségéhez adagonként 0,6 EUR összegű társfinanszírozás kapcsolódik (az oltóanyag mennyisége körülbelül 6,3 millió adag = 0,6 EUR × 6,3 millió = 3,75 millió EUR). Németország esetében az oltóanyag beszerzéséhez és felhasználásához összesen 17 millió EUR áll rendelkezésre, ebből az oltóanyag beszerzéséhez és felhasználásához a becslések szerint Bajorországra körülbelül 25 % = 4,25 millió EUR jut

A támogatás jogalapja: Az 1857/2006/EK rendelet 10. cikkének (1), valamint (3)–(8) bekezdése

Érintett gazdasági ágazatok: Szarvasmarha-, juh- és kecsketartók (mezőgazdasági üzemek)

A támogatást nyújtó hatóság neve és címe:

Bayerisches Staatsministerium für Umwelt, Gesundheit und Verbraucherschutz Rosenkavalierplatz 2 Postfach 810140 D-81901 München

További tájékoztatás kérhető az alábbi hatóságtól:

Bayerisches Staatsministerium für Landwirtschaft und Forsten Referat G 6 Ludwigstr. 2 D-80539 München Tel. (49) 89 2182 2222

Internetcím: Jogalapok:

www.bundesrecht.juris.de/bundesrecht/blauzungenimpfstv/gesamt.pdf

http://www.lgl.bayern.de/veterinaer/blauzungenkrankheit.htm

Támogatási rendszer:

http://www.stmugv.bayern.de/tiergesundheit/krankheiten/blauzunge/beihilfe.htm

Egyéb információk: —